07/vol. 12 Jurnalul Oficial al Uniunii Europene 85 32003R1554 L221/1 JURNALUL OFICIAL AL UNIUNII EUROPENE 4.9.2003 REGULAMENTUL (CE) NR. 1554/2003 AL PARLAMENTULUI EUROPEAN ŞI AL CONSILIULUI din 22 iulie 2003 de modificare a Regulamentului (CEE) nr. 95/93 privind normele comune de alocare a sloturilor pe aeroporturile comunitare PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 80 alineatul 2, având în vedere propunerea Comisiei (1), având în vedere avizul Comitetului Economic și Social European (2), având în vedere avizul Comitetului Regiunilor, hotărând în conformitate cu procedura prevăzută la articolul 251 din tratat (3), întrucât: (1) Războiul pornit în martie 2003 împotriva Irakului și evo- luțiile politice ulterioare, precum și izbucnirea sindromului respirator acut sever (SARS), au afectat grav operațiile de transport aerian ale operatorilor de transport aerian și au determinat diminuarea semnificativă a cererii la începutul sezonului de planificare orară din vara anului 2003. (2) Pentru a asigura că neutilizarea sloturilor alocate pentru sezonul 2003 nu are drept rezultat pierderea dreptului operatorilor de transport aerian la sloturile respective, este necesar să se prevadă clar și fără ambiguități că sezoanele de planificare orară 2003 și 2004 sunt afectate în mod negativ de războiul menționat și de izbucnirea epidemiei SARS. (3) Prin urmare, Regulamentul (CEE) nr. 95/93 (*) ar trebui modificat, ADOPTĂ PREZENTUL REGULAMENT: Articolul 1 În Regulamentul (CEE) nr. 93/95 al Consiliului se inserează următorul articol 10b: „Articolul 10b În sensul articolului 10 alineatul 3, coordonatorii acceptă ca, în timpul sezonului de planificare orară din vara anului 2004, operatorii de transport aerian să aibă dreptul la aceleași serii de sloturi care le-a fost alocată în timpul sezonului de planificare orară din vara anului 2003.” Articolul 2 Prezentul regulament intră în vigoare în ziua următoare publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 22 iulie 2003. Pentru Parlamentul European Președintele P. COX () JOC270£E,25.9.2001, p. 131. () JOC125,27.5.2002, p. 8. (?) Avizul Parlamentului European din 19 iunie (nepublicat încă în Jur- nalul Oficial) și Decizia Consiliului din 15 iulie 2003. Pentru Consiliu Președintele G. ALEMANNO () JOL14,22.1.1993,p.1, astfel cum a fost modificat ultima dată prin Regulamentul (CE) nr. 894/2002 al Parlamentului European și al Consiliului O L 142, 31.5.2002, p. 3).